Nyeste Skilderie af Kiøbenhavn, 1819-09-25
J Slagelse Avis af 21de d. M. læses følgende under Overskrift Jndsendt: "Siden den 9de Juli 1817, da enhver Jordbruger især, ved en kongelig Forordning blev tilpligtet, at holde sine Kreaturer paa sit Eget, og da det ligeledes blev enhver især tilladt at optage fremmede Kreaturer, hvad enten dennes Lod er indhegnet eller ikke, ligge siden den Tid, ere mange Landmænd af den Formening, at alt Hegn er overflødigt; og man seer derfor, i de sidste tvende Aar, lidet eller intet nyt Hegn opført, men vel paa mange Steder, gammelt Hegn nedfalden, Ledsteder borttages, m.v.; og det endog hos nogle af Landets første Jordbrugere, som have Raad til, at indbinde Kreaturer ved Høsttidens Ende, (saasom nu i Augustmaaned) eller at indtage deres Kreaturer hele Efteraaret om Natten, paa Steenbroen eller i saakaldte Fold, og som derpaa nøde deres Naboer til, under det Paaskud, at det sigter til Landvæsenets Fremme, enten at gjøre det samme, eller og at forrette et Slags Hoverie, for derefter uhindret at torde vedblive den gamle Slendrian. Men kan man vel antage, at Landvæsenet paa denne Maade fremmes, og er det ikke beklageligt, at en Forordning, hvis umiddelbare gode Hensigt er, ved end mere skiærede Bestemmelser, at formaae Vedkommende til at hegne, efter Forordningen af 29de October 1794, er det ikke tungt at denne Lov saaledes misforstaaes, En uangiven Forpagter i Præstøe Amt finder det saare ønskeligt, om en senere Lovbestemmelse ikkun tillod den Jordbruger, hvis Hegn er forsvarligt, at optage fremmede Kreaturer, og da at tage f. Ex. 6 Rbdlr. Sølv af hvert Hoved, men derimod aldeles betog den, hos hvem det modsatte var Tilfældet, denne Ret; ja, om denne, efter en vis Tids Forløb, ganske var nægtet al Ret til den anordnede Godtgjørelse for tilføiet Skade. - Han formener, at Landmanden i Almindelighed, ved et saadant Lovbud, snart ville lære at hegne, og at fængsle skadelige Kreaturer, og han troer bestemt, at Landvæsenets Kultur da vilde avancere ligesaalangt i 10 Aar som nu i 100, thi hvad andet blev der da vel tilovers for Landmanden end at henne, og er dette ikke vore vise Anordningers Øiemed Odense, d. 21 Septbr. Jdag vare Priserne paa Egeskovs Marked, for Sæderugen 5 Rbd. 3 Mk.; Brødrug 5 Rbd.; Smørret 3 Rbd. 4 Mk. Halvottingen; Boghvedegryn 10 til 11 Mk.; Giæs 4 Mk. - Hvad, den nu snart tilbagelagte Sommers Hede var farlig for Helbredet, bliver endnu mere det nærmende Efteraars Kulde, ifald nordlige eller østlige Vinde skulde blive de herskende, som det har Udseende efter. Efter for saa kort Tid siden at have haft 20 til 25 Graders Varme, er saa pludselig med denne Nye maanes Jndtrædelse Varmen falden til 10 Sr. i Middagsstunden ved N. N. O. Om Natten fryser det. Den der hidtil har gaaet i tynde Sommerklæder, gjør altsaa vel i at klæde sig varmere og især holde Maven noget varmere; og Folk af siddende Levemaade er det nok raadeligt ikke ved Stillesidden at udsætte sig forlænge for at tabe den til Helbredets Vedligeholdelse saa nødvendige umærkelige Uddunstning, og hellere lægge i Kakkelovnen, dog med Maade, og høre op igjen naar en mildere Luft gjør den ufornøden. De som have et Stue=Thermometer, kunne sikkert rette sig efter samme. Man bør nemligen ikke lægge i Kakkelovnen førend Thermometret i Middagsstunden viser under temperert, hvorved da ogsaa kommer i Betragtning, om Værelserne vende mod Soelsiden eller ikke. J første Tilfælde kan man længere undvære Kakkelovnen. Den smule Regn vi havde i Løverdags og Søndags, har kun lidet blødt Jordfladen, paa Muldjord støver det efter Plougen som Aske, og jo dybere den kommer i jo tørrere er Bunden. Paa høie lerede Jorder kan man ikke pløie til nogen Nytte. Gud forbyde dog, at den bebudede tidlige Vinter skulle indfinde sig inden der kommer tilstrækkelig Vand paa Jorden, det vilde have ulykkelige Følger for Vegetationen og for Kreaturerne. (Jversens Av.)